Paterna comprova la gran capacitat de recollida i desaigüe d'aigües pluvials de les obres contra inundacions
29/11/2016

# Paterna comprova la gran capacitat de recollida i desaigüe d'aigües pluvials de les obres contra inundacions

[![Comprobación de desperfectos en Lloma Llarga](/images/noticias/2016/11/revision-lluvias.jpg)](/images/noticias/2016/11/revision-lluvias.jpg)

29.11.2016

Juan Antonio Sagredo i Núria Campos han supervisat el funcionament dels treballs que l'Ajuntament ha estat realitzant durant aquests mesos per millorar la canalització d'aigua de pluja en diferents punts del municipi

L'Alcalde de Paterna, Juan Antonio Sagredo junt amb la regidora de Seguretat i Infraestructures, Núria Campos han visitat aquest matí diferents zones del municipi on l'equip de govern ha realitzat obres contra inundacions per comprovar de primera mà l'excel•lent resposta que han tingut aquests treballs davant les intenses precipitacions que es van registrar fa dos dies i les pluges que se seguixen registrant.

Durant el seu recorregut, Sagredo i Campos han visitat les actuacions de millora de pluvials realitzades en Valterna, La Canyada i els polígons industrials de Tàctica i Font del Gerro i s'han acostat a les obres que s'estan acometent actualment als barris de Santa Rita i Campament.

“Les actuacions realitzades estan donant molt bons resultats”, ha valorat l'Alcalde, alhora que ha destacat que “aquests treballs, junt amb el bon manteniment de la xarxa de clavegueram i embornals fruit de la neteja exhaustiva que realitzem periòdicament i el reasfaltat de carrers que hem dut a terme, ha permès reduir de manera significativa les incidències i avisos per inundacions, embassades o desbordaments i això ha repercutit positivament en la circulació i trànsit per Paterna”.

Sagredo ha recordat a més que, des del primer moment, una de les prioritats de l'actual Govern ha sigut solucionar els problemes d'inundacions del municipi i, “en aquest objectiu estem treballant des que vam accedir a la Alcaldia, situant les obres de millora d'elements drenantes i col•lectors pluvials en un lloc preferent del pla d'inversions municipal”.

En aquest sentit, el primer edil s'ha mostrat satisfet per haver reduït a menys de la mitat, i en tan sols un any i mig, els punts negres inundables del municipi i ha avançat que una vegada estiguen completades les actuacions als barris de Santa Rita i Campament Paterna serà un municipi blindat al 100% davant les pluges.

Juan Antonio Sagredo ha incidit en l'esforç inversor que està desenvolupant el seu Executiu per transformar i millorar el municipi i ha explicat que els treballs desenvolupats contribuixen a millorar el bon funcionament de la xarxa de general i la qualitat de vida dels paterners i paterneres.